## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/103-10/2014.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2014. október 22-én 14.30 órakor** megtartott **nyilvános *alakuló*** üléséről.

**Az ülés helye:** **Tapolcai Közös Önkormányzati Hivatal udvari tanácsterme**

(8300 Tapolca, Hősök tere 15.)

### **Jelen vannak:** Molnár Attila

 Pem Imre

 Molnárné Resch Myrtill képviselők

**Tanácskozási joggal, meghívott vendégek**:

 Ughy Jenőné jegyző, dr. Rozgonyi Viktória aljegyző, Farkas Hajnalka főelőadó, dr. Iker Viktória jegyzőkönyvvezető

 dr. Gelencsér Mihály HVB elnök

**Pem Imre korelnök:** Köszönti az alakuló ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Molnárné Resch Mytill Márta képviselőt. Javasolja, hogy a képviselő-testület mai nyilvános alakuló ülésén a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**11/2014. (X.22.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai ***nyilvános alakuló*** ülésének napirendjét az alábbiak szerint fogadja el és tárgyalja:

**NAPIREND**

**1) A Helyi Választási Bizottság elnökének beszámolója az önkormányzati választásokról**

*Előterjesztő: dr. Gelencsér Mihály HVB elnöke*

**2*)* A Képviselő-testület tagjainak eskütétele**

**3) Helyi nemzetiségi önkormányzat tisztségviselőinek választása**

### *Előterjesztő: Pem Imre, a Német Nemzetiségi Önkormányzat korelnöke*

 **4) Tapolca Város Német Nemzetiségi Önkormányzata Képviselő-testülete Szervezeti és Működési Szabályzatának elfogadása**

###  *Előterjesztő: Pem Imre, a Német Nemzetiségi Önkormányzat korelnöke*

**5) Képviselői tiszteletdíjak megállapítása**

### *Előterjesztő: Pem Imre, a Német Nemzetiségi Önkormányzat korelnöke*

#### NAPIREND TÁRGYALÁSA

**1) A Helyi Választási Bizottság elnökének beszámolója az önkormányzati választásokról**

*Előterjesztő: dr. Gelencsér Mihály HVB elnöke*

**dr. Gelencsér Mihály HVB elnök:** Köszönti a képviselő-testület alakuló ülésén megjelenteket. 2014. október 12. napján megtartott Német Nemzetiségi választások eredményei Tapolca településen a következőképpen alakultak:

- a névjegyzékben lévő választópolgárok száma: 16 fő

- szavazóként megjelent választópolgárok száma: 15 fő

- urnában lévő, bélyegzőlenyomat nélküli szavazólapok száma: 0 db

- urnában lévő lebélyegzett szavazólapok száma: 15 db

- érvénytelen, lebélyegzett szavazólapok száma: 0 db

- érvényes szavazólapok száma: 15 db

*Érvényes szavazatok számának megoszlása:*

Pem Imre képviselő-jelöltre leadott szavazatok száma: 11 db

Molnárné Resch Myrtill Márta képviselő-jelöltre leadott szavazatok száma: 12 db

Molnár Ferenc Attila képviselő-jelöltre leadott szavazatok száma: 11 db

A megválasztható képviselők száma 3 fő.

*A megválasztott képviselők:*

- Molnárné Resch Myrtill Márta

- Molnár Ferenc Attila

- Pem Imre, valamennyien a Veszprém Megyei Német Önkormányzatok és Elektorok jelölő szervezet jelöltjei.

Tapolcán a választások a jogszabályi előírásoknak megfelelően zajlottak le. A választás napján a Helyi Választási Bizottsághoz kifogás nem érkezett, rendkívüli esemény a nap folyamán nem történt.

*Pem Imre korelnök felkéri képviselő társait, hogy a HVB elnökének beszámolóját fogadják el.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**12/2014. (X.22.) Nkt. HATÁROZAT**

 Tapolca Város Német Nemzetiségi Önkormányzata Képviselő-testülete a Helyi Választási Bizottság elnökének tájékoztatóját az alábbi adatokkal elfogadja:

 11 db érvényes szavazattal képviselő:

 ***Molnár Attila Ferenc***

 12 db érvényes szavazattal képviselő:

 ***Molnárné Resch Myrtill Márta***

 11 db érvényes szavazattal képviselő:

 ***Pem Imre.***

**2*)* A Képviselő-testület tagjainak eskütétele**

*Tapolca Város Német Nemzetiségi Önkormányzata Képviselő-testületének tagjai leteszik esküjüket, és átveszik megbízó levelüket.*

**3) Helyi nemzetiségi önkormányzat tisztségviselőinek választása**

### *Előterjesztő: Pem Imre, a Német Nemzetiségi Önkormányzat korelnöke*

**Pem Imre korelnök:** A törvény alapján a nemzetiségi önkormányzatnak elnököt, és elnökhelyettest kell választania. Elnöknek Molnár Attilát javasolja megválasztani.

*Több kérdés, vélemény, javaslat, hozzászólás nem hangzik el, Pem Imre korelnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 2 igen szavazattal és 1 tartózkodással az alábbi határozatot hozza:**

**13/2014. (X.22.) Nkt. HATÁROZAT**

Tapolca Város Német Nemzetiségi Önkormányzata Képviselő–testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján

***Molnár Attila Ferenc***

8300 Tapolca, Csobánc u. 14. szám alatti lakost elnökévé megválasztja.

**Molnárné Resch Myrtill Márta képviselő:** Elnökhelyettesnek Pem Imre képviselőt javasolja megválasztani.

*Több kérdés, vélemény, javaslat, hozzászólás nem hangzik el, Pem Imre korelnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 2 igen szavazattal és 1 tartózkodással az alábbi határozatot hozza:**

**14/2014. (X.22.) Nkt. HATÁROZAT**

Tapolca Város Német Nemzetiségi Önkormányzata Képviselő–testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján

***Pem Imre***

8300 Tapolca, Balaton u. 36. szám alatti lakost elnökhelyettesévé megválasztja.

*Az alakuló ülést Molnár Attila Ferenc, mint újonnan megválasztott elnök vezeti tovább.*

**4) Tapolca Város Német Nemzetiségi Önkormányzata Képviselő-testülete Szervezeti és Működési Szabályzatának elfogadása**

###  *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Az előterjesztőt kéri, hogy az SZMSZ-ben bekövetkezett változásokat röviden ismertesse.

**dr. Rozgonyi Viktória aljegyző:** Két fontos módosítás történt a korábbi SZMSZ-hez képest. Az egyik a képviselők száma, az eddigi 4 képviselő helyett, most 3 fő került megválasztásra. A másik egy új dolog, mégpedig az, hogy a vagyonnyilatkozatok vizsgálatára ki kell jelölni két fő képviselőt. Ezek a változások történtek a szabályzatban, a többi pontja változatlan maradt. Javasolja, hogy a két személy egyike sem legyen az elnök.

**Molnár Attila elnök:** Ezek alapján a Vagyonnyilatkozat Vizsgáló Bizottság két tagja: Pem Imre és Molnárné Resch Myrtill Márta. Szeretné kérni a Hivatal segítségét az adminisztratív feladatokhoz.

**dr. Rozgonyi Viktória aljegyző:** Természetesen segíteni fognak a kollégák. Valamint a képviselőknek fel kell vetetniük magukat a köztartozásmentes adózói nyilvántartásba, ezt csak elektronikusan lehet megtenni, de ehhez is kapnak majd segítséget.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**15/2014. (X.22.) Nkt. HATÁROZAT**

Tapolca Város Német Nemzetiségi Önkormányzata Képviselő – testülete a szervezeti és működési szabályzatát a melléklet szerinti formában és tartalommal elfogadja.

**5) Képviselői tiszteletdíjak megállapítása**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Javasolja, hogy az előző évek gyakorlatának megfelelően a képviselők továbbra is tiszteletdíj nélkül végezzék munkájukat, hiszen a nemzetiségi önkormányzat pénzügyi helyzete nem teszi lehetővé a tiszteletdíj megállapítását.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**16/2014. (X.22.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a képviselők díjazására vonatkozó tiszteletdíjat 2014. évben nem állapít meg. A következő évi költségvetési előirányzatok tervezése során a díjazás lehetőségét felülvizsgálja.

Több napirendi pont nem lévén Molnár Attila elnök megköszöni a nyilvános alakuló ülésen való részvételt, és azt 14.40 órakor bezárja.

**K.m.f.**

 **Molnár Attila Molnárné Resch Myrtill Márta**

 **elnök képviselő**